b'\n_START_ARTICLE_\nMiguel L\xc3\xb3pez de Legazpi\n_START_PARAGRAPH_\nSi Miguel L\xc3\xb3pez de Legazpi (1502\xe2\x80\x931572) kilala rin bilang si El Adelantado (Ang Gobernador) at El Viejo (Ang Nakatatanda) ay isang Baskong Espanyol kongkistador na nagtatag ng unang kolonya sa Pilipinas noong 1565.\n_START_SECTION_\nUnang bahagi ng buhay\n_START_PARAGRAPH_\nIpinanganak noong 1502, siya ang pinakabatang anak nina Don Juan Mart\xc3\xadnez L\xc3\xb3pez de Legazpi at Elvira Gurruchategui. Ipinanganak siya sa isang mayamang pamilya at lumaki siya sa maliit na bayan ng Zum\xc3\xa1rraga, sa Basque sa lalawigan ng Guip\xc3\xbazcoa sa Espa\xc3\xb1a._NEWLINE_Sa gitna ng 1526 at 1527, naglingkod siya bilang councillor sa pamahalaang munisipal ng kanyang bayan. Noong 1528, matapos magtayo si Hern\xc3\xa1n Cort\xc3\xa9s ng mga paninirahan sa Mexico, pumunta siya doon para magsimulang muli dahil sa pagkamatay ng kanyang mga magulang at ang hindi niya pagtanggap sa kanyang nakakatandang kapatid, na minana ang lahat ng kayamanan ng kanilang pamilya. Sa Tlaxcala, nagtrabaho siya kay Juan Garc\xc3\xa9s at ang kanyang babain kapatid, si Isabel Garc\xc3\xa9s. Pinakasalan ni Legazpi si Isabel at nagkaroon sila ng siyam na anak. Namatay si Isabel sa kalagitnaan ng 1550s.'